Document ID: 31992R3587

31992R3587
L 364/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEГЛАМЕНТ (ЕИО) № 3587/92 НА КОМИСИЯТА
от 11 декември 1992 година
за изменение на Регламент (ЕИО) № 3164/89 за определяне на подробни правила за прилагането на специални мерки по отношение на конопено семе
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3698/88 на Съвета от 24 ноември 1988 г. за определяне на специални мерки за конопено семе (1), изменен с Регламент (ЕИО) № 2050/92 (2), и по-специално член 2, параграф 3 от него,
като има предвид, че член 2 от Регламент (ЕИО) № 3164/89 на Комисията от 23 октомври 1989 г. (3) предвижда, по-специално, помощта за семена от коноп да се отпуска само за площи, обхванати от декларациите за площи, засети в съответствие с член 5 от Регламент (ЕИО) № 1164/89 от 28 април 1989 г. относно установяване на подробни правила за помощта за ленени и конопени влакна (4), последно изменен с Регламент (ЕИО) № 3569/92 (5); като има предвид, че тези разпоредби предвиждат, като се отчита необходимостта от пропорционалност и правилно функциониране на въпросните схеми за помощ, следва да се определи фиксиран процент, с който да се намалява пропорционално помощта на хектар за коноп в зависимост от продължителността на закъснението при подаване на декларациите; като има предвид, че по същите причини, следва да бъдат създадени разпоредби за вариране на размера на помощта за конопени семена, която се губи;
като има предвид, че вследствие на това, съответните мерки следва да бъдат изменени и заинтересуваните страни, които подадат заявления преди определена дата, следва да бъдат допускани до настоящата мярка за 1991/1992 пазарна година;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 3 от Регламент (ЕИО) № 3164/89 се заменя със следното:
„3. Член 5, параграф 1, член 7, втората алинея на член 8, параграф 1 и член 8, параграф 4 от Регламент (ЕИО) № 1164/89 и втори параграф на член 2 от Регламент (ЕИО) № 3569/92 (6) за изменение на Регламент (ЕИО) № 1164/89 се прилагат за помощта за семена от коноп.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 декември 1992 година.

Labels: 17
19